Simone Asselborn-Bintz
D'Simone Asselborn-Bintz, gebuer de 24. Januar 1966 zu Esch-Uelzecht, ass eng lëtzebuergesch Erzéierin a Politikerin (LSAP).

Si ass zanter 2005 Member vum Gemengerot vun der Gemeng Suessem, wou se vun 2011 bis 2020 Schäffin war, an zanter dem 13. Juli 2020 d'Nofolleg vum Georges Engel als Buergermeeschter iwwerholl huet.

2015 gouf d'Simone Asselborn-Bintz Presidentin vum LSAP-Südbezierk.

De 17. Abrëll 2018 ass si an der Chamber fir de Roger Negri, deen opgehalen huet, als Deputéiert vum Südbezierk 'nogerëtscht'. Bei de Walen 2018 hat si sech nees opgesat, gouf awer net direkt erëmgewielt. Den 21. Januar 2020 ass si fir den Alex Bodry an d'Chamber nogeréckelt. Si huet hiert Mandat bis un d'Enn vun der Chambersessioun 2022-23 ausgefëllt.

D'Simone Bintz ass d'Duechter vum Aly Bintz an der Micky Erpelding.

Um Spaweck 

Buergermeeschtere vu Suessem
Lëtzebuergesch Buergermeeschteren
Lëtzebuergesch Deputéiert
Gebuer 1966